Kalla Ankourao ɗan siyasan Nijar ne. Ya kasance memba na Jam’iyyar Nijar ta Demokradiyya da Gurguzu (PNDS), ya kasance Ministan Kiwon Lafiyar Jama’a na kasat nijar daga shekarar 1995 zuwa shekarar 1996 da Ministan Kayan aiki daga shekarar 2011 zuwa shekarar 2012. A lokacin shekarar 1980s, Ankourao yayi aiki a Ma'aikatar Ayyukan Jama'a da Shirye-shiryen Birane a matsayin Daraktan tsare-tsaren Birane. Ankourao an zabe shi ga Majalisar Dokokin Nijar a zaɓen majalisar dokoki na watan Fabrairun shekarar 1993 a matsayin dan takarar PNDS a Sashen Maradi . Bayan zaben majalisar dokoki na watan Janairun shekarar 1995, an nada shi Ministan Lafiya na Jama'a a gwamnatin da aka nada a ranar 25 ga watan Fabrairu, shekarar 1995; wannan gwamnatin an hambarar da ita a juyin mulkin soja a watan Janairun shekarar 1996. Daga baya an zabe shi ga Majalisar Dokoki ta Ƙasa a zaɓen majalisar dokoki na watan Disamba shekarar 2004 a matsayin dan takarar PNDS daga Sashin Maradi kuma ya zama Shugaban kungiyar PNDS ta Majalisar Wakilai a lokacin wa’adin majalisa wanda ya biyo baya.